Det var Energistyrelsens første udbudsrunde, efter at den fri konkurrence blev sluppet løs på energimarkedet for nogle år siden. Nyfors vandt adgangen til en halv million el-kunder fra Skagen til Billund. - Vi har regnet længe og omhyggeligt på buddet og er rigtig glade nu, siger Henrik Mentz, administrerende direktør i Nyfors. Basisprisen på strøm ligger fast. Det er tillægsprisen, der er interessant, for den kan energiselskaberne byde på og tjene penge på. Og her gav Nyfors et par øre mere pr. Kilowat. Nu er det op til kunderne selv, om de vil skifte selskab, når de får at vide, hvem der er billigst. Men når folk flytter, bliver de automatisk koblet på det billigste el-selskab. Og den mulighed regner Nyfors med at få op til 50.000 nye kunder på Nyfors forventer at kunne ansætte fire - fem ekstra medarbejdere efter at have vundet udbudsrunden.
Det nordjyske energiselskab, Nyfors, har vundet forsyningspligten på strøm til flere hundrede tusinde kunder i Nordjylland og slår dermed storebror, EnergiNord.